Page:Laws of the Earliest English Kings.djvu/38

22 16. Gif Cantwara ænig in Lundenwic feoh gebycge, hæbbe him þonne twegen oððe ðreo unfacne ceorlas to gewitnesse oððe cyninges wicgerefan.

§ 1. Gif hit man eft æt þam mæn in Cænt ætfó, þonne tæme he to wic to cyngæs sele to þam mæn ðe him sealde, gif he þane wite ⁊ æt þam teame gebrengen mæge.

§ 2. Gif he þæt ne mæge, gekyþe ðanne in wiofode mid his gewitena anum oþþe mid cyninges wicgerefan, þæt he þæt feoh undeornunga his cuþan ceape in wic gebohte; and him man þanne his weorð agefe.

§ 3. Gif he þanne þæt ne mæge gecyþan mid rihtre canne, læte þanne án, ⁊ se agend tofó.